CELEX: 32012R0948
Language: fi
Date: 2012-10-15 00:00:00
Title: Komission täytäntöönpanoasetus (EU) N:o 948/2012, annettu 15 päivänä lokakuuta 2012 , eräitä Venäjän federaation alueelle vietäviä naudanliha- ja sianlihatoimituksia koskevasta tiedotusjärjestelmästä annetun asetuksen (EY) N:o 1180/2008 kumoamisesta

16.10.2012   
            
            
               FI
            
            
               Euroopan unionin virallinen lehti
            
            
               L 282/39
            
         KOMISSION TÄYTÄNTÖÖNPANOASETUS (EU) N:o 948/2012,
   annettu 15 päivänä lokakuuta 2012,
   eräitä Venäjän federaation alueelle vietäviä naudanliha- ja sianlihatoimituksia koskevasta tiedotusjärjestelmästä annetun asetuksen (EY) N:o 1180/2008 kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 170 ja 192 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission asetuksessa (EY) N:o 1180/2008 (2) säädetään Venäjän federaatioon vietäviä naudanliha- ja sianlihatoimituksia, joille haetaan tukea, koskevasta tiedotusjärjestelmästä toimijoiden ja jäsenvaltioiden toimivaltaisten viranomaisten välillä sekä jäsenvaltioiden, komissiota edustavan Euroopan petostentorjuntaviraston, jäljempänä ’OLAF’, ja Venäjän viranomaisten välillä. Järjestelmän avulla on tarkoitus seurata kyseessä olevaa vientiä ja havaita tapaukset, joissa tuki ei ole ollut aiheellinen, ja se on perittävä takaisin.
            
         
               (2)
            
            
               Kuten asetuksen (EY) N:o 1180/2008 johdanto-osan 5 kappaleessa mainitaan, kyseisen asetuksen säännösten soveltamisesta tehdään arvio riittävän pitkän soveltamisajan kuluttua. Komissio on arvioinut asetuksen (EY) N:o 1180/2008 soveltamista ja tullut siihen päätelmään, että toistuvien teknisten ongelmien vuoksi, joita ei voitu ratkaista tyydyttävällä tavalla, tiedotusjärjestelmä ei ole saavuttanut edellytettyä suoritustasoa ollakseen tehokas väline vientituen aiheetonta maksamista vastaan. Lisäksi viejien vapaaehtoinen järjestelmän käyttö on vuosien kuluessa vähentynyt huomattavasti.
            
         
               (3)
            
            
               Sen vuoksi asetuksella (EY) N:o 1180/2008 perustettu tiedotusjärjestelmä olisi lakkautettava ja asetus (EY) N:o 1180/2008 kumottava.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Kumoaminen
   Kumotaan asetus (EY) N:o 1180/2008.
   2 artikla
   Voimaantulo ja soveltaminen
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä joulukuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä lokakuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1..
   
      (2)  EUVL L 319, 29.11.2008, s. 44.